Борис Младенов-Young
Видял съм болни
мускулести, силни…

chitanka.info

Видял съм болни — мускулести, силни,

по-яки и по-твърди от скали,

как рухваха безпомощни, безсилни,

когато болестта ги порази.

Шега бе тя по тяхните представи,

с наивна вяра, че след два-три дни

ще може всеки с нея да се справи,

тъй както с грип е ставало преди.

Не го съзнаваха, че ги очаква

осеян с болки, с мъки дълъг път;

съдбата им на всички бе еднаква —

не смогваха смъртта да победят.

От нейните прегръдки и капани

малцина се изтръгваха… Избрани.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.